Príloha č. 2 súťažných podkladov

|  |
| --- |
| **obchodné podmienky /Návrh rámcovej dohody na dodanie nových licencií a zabezpečenie služieb štandardnej licenčnej podpory (Údržby licencií)**  |

**RÁMCOVÁ DOHODA NA DODANIE NOVÝCH LICENCIÍ A ZABEZPEČENIE SLUŽIEB ŠTANDARDNEJ LICENČNEJPODPORY (ÚDRŽBY LICENCIÍ)**

**uzatvorená podľa ust. § 269 ods. 2 Obchodného zákonníka v znení neskorších predpisov** a § 56 a § 83 zákona č. 343/2015 Z. z. o verejnom obstarávaní a o zmene a doplnení niektorých zákonov

(ďalej len „rámcová dohoda“)

Číslo zmluvy MF SR: 2019/046

**Z M L U V N É S T R A N Y**

|  |  |
| --- | --- |
| **Poskytovateľ**: |  **..........................................................................** |
| Sídlo: | .......................................................................... |
| konajúci prostredníctvom: | .......................................................................... |
| Bank. spojenie: | .......................................................................... |
| Číslo účtu (IBAN): |  .......................................................................... |
| IČO: | .......................................................................... |
| IČ pre DPH: | .......................................................................... |
| DIČ: | .......................................................................... |
| Zapísaný v Obchodnom registri: | .................................................................................................................................................... |

 (ďalej len „poskytovateľ“)

a

|  |  |
| --- | --- |
| **Objednávateľ**: | Slovenská republika zastúpená Ministerstvom financií Slovenskej republiky |
| Sídlo: | Štefanovičova 5, P. O. Box 82,817 82 BRATISLAVA |
| Oprávnený konať v zmluvných vzťahoch: | Ing. Albín Kotian, generálny tajomník služobného úradu |
| Bankové spojenie: | Štátna pokladnica |
| Číslo účtu (IBAN): | SK59 8180 0000 0070 0000 1400 |
| IČO: | 00151742 |
| (ďalej len „objednávateľ“)  |
|  |  |

1. **ÚVODNÉ USTANOVENIA**
	1. Zmluvné strany uzatvárajú túto rámcovú dohodu (ďalej ako „rámcová dohoda“ alebo „dohoda“) v súlade s výsledkom verejnej súťaže s názvom „Zabezpečenie nových licencií a  údržby aplikačných licencií Fabasoft“, podľa zákona o verejnom obstarávaní v platnom znení.
	2. Poskytovateľ týmto vyhlasuje, že je spôsobilý rámcovú dohodu uzatvoriť a plniť záväzky z nej vyplývajúce.
	3. Touto rámcovou dohodou sa stanovujú práva a povinnosti objednávateľa ako správcu dokumentačného systému (DKS), ktorý využívajú na plnenie úloh v rámci predmetu ich činnosti aj štátne organizácie, ktoré uzatvorili s objednávateľom dohodu o výkone správy a údržby DKS v súlade s § 38 ods. 5 zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov, a poskytovateľa ako autorizovaného predajcu licencií a služieb štandardnej licenčnej podpory Fabasoft.
2. **PREDMET A ÚČEL RÁMCOVEJ DOHODY**
	1. Predmetom rámcovej dohody je záväzok poskytovateľa riadne a včas dodať objednávateľovi licencie a služby štandardnej licenčnej podpory Fabasoft, ktorých podrobná charakteristika s uvedením ich názvu a špecifikácie, predpokladaného množstva, doby trvania štandardnej licenčnej podpory je špecifikovaná v Prílohe č.1 tejto dohody (opis predmetu zákazky), ktorá tvorí neoddeliteľnú súčasť tejto rámcovej dohody.
	2. Poskytovateľ berie na vedomie, že systém DKS v čase vyhlásenia verejnej súťaže používajú na základe dohody podľa bodu 1.3 tejto rámcovej dohody aj iné štátne organizácie. Poskytovateľ súčasne berie na vedomie a súhlasí s tým, že systém DKS môžu v budúcnosti využívať aj ďalšie štátne organizácie, ktoré požiadajú objednávateľa o prístup do DKS a uzatvoria s ním predmetnú dohodu. Poskytovateľ podpisom tejto rámcovej dohody súčasne udeľuje objednávateľovi súhlas s používaním licencií Fabasoft aj štátnymi organizáciami, ktoré uzatvoria s objednávateľom dohodu o výkone správy a údržby DKS a používajú systém DKS na plnenie svojich úloh v rámci predmetu ich činnosti.
	3. Poskytovateľ je povinný riadne a včas poskytnúť predmet plnenia alebo jeho časť a odovzdať ho objednávateľovi v súlade s ustanoveniami tejto rámcovej dohody a jednotlivými objednávkami.
	4. Objednávateľ je povinný riadne a včas poskytnutý predmet plnenia alebo jeho časť prevziať a zaplatiť poskytovateľovi dohodnutú cenu stanovenú v súlade s touto rámcovou dohodou a príslušnou objednávkou.
	5. Pre zamedzenie pochybností objednávateľ vyhlasuje, že je správcom systému DKS, systém DKS a licencie Fabasoft vedie vo svojej evidencii o majetku v zmysle príslušných právnych predpisov Slovenskej republiky a licencie, ktoré nadobudol na základe tejto rámcovej dohody používa na plnenie úloh v rámci predmetu svojej činnosti alebo v súvislosti s ním, ako aj na plnenie záväzkov, vyplývajúcich z uzatvorených dohôd podľa článku 1.3 tejto rámcovej dohody v rámci poskytovania služieb v súlade s § 38 ods. 5 zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov.
	6. Účelom uzatvorenia rámcovej dohody je zabezpečenie licencií a štandardnej licenčnej podpory Fabasoft pre potreby objednávateľa, za účelom riadneho fungovania systému DKS, vrátane zabezpečenia služieb pre štátne organizácie, používajúce systém DKS na základe dohody podľa bodu 1.3 tejto rámcovej dohody.
3. **ODMENA ZA LICENCIE A POSKYTOVANÉ SLUŽBY**
	1. Jednotkové ceny za poskytnutie licencií a služieb štandardnej licenčnej podpory Fabasoft sú stanovené na základe cenovej ponuky poskytovateľa vo verejnej súťaži na zákazku „Zabezpečenie nových licencií a  údržby aplikačných licencií Fabasoft“ v súlade so zákonom č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon o cenách v znení neskorších predpisov, v súlade s kritériami na vyhodnotenie ponúk, ktoré sú uvedené v prílohe č. 2 tejto rámcovej dohody. Jednotkové ceny počas trvania tejto dohody nemožno meniť.
	2. Jednotkové ceny za poskytnutie licencií a služieb štandardnej licenčnej podpory Fabasoft uvedené v prílohe č. 2 rámcovej dohody sú maximálne a počas trvania tejto rámcovej dohody ich nemožno meniť.
	3. Finančný limit za poskytnutie licencií a služieb štandardnej licenčnej podpory Fabasoft podľa tejto rámcovej dohody, ktoré si objednávateľ môže od poskytovateľa objednať po dobu jej platnosti a účinnosti, je stanovený vo výške X XXX XXX,XX Eur bez DPH (slovom: <*doplniť podľa výsledku VO>* bez DPH). Finančný limit rámcovej dohody môže byť zmenený iba na základe písomného dodatku k rámcovej dohode v súlade s príslušnými ustanoveniami platného zákona o verejnom obstarávaní, a to výlučne na základe požiadaviek a potrieb Objednávateľa ako verejného obstarávateľa, ktoré pri vyhlásení verejnej súťaže nemohol ani pri vynaložení odbornej starostlivosti predvídať. Pre zamedzenie pochybností sa stanovuje, že jednotkové ceny nie je možné zmeniť ani na základe písomného dodatku k tejto rámcovej dohode.
	4. Pokiaľ nie je ďalej uvedené inak, všetky ceny podľa tejto rámcovej dohody sú uvedené bez dane z pridanej hodnoty (DPH). Poskytovateľ k cene pripočíta DPH v príslušnej, zákonom o dani z pridanej hodnoty stanovenej sadzbe. Deň dodania licencií poskytovateľom sa pokladá za deň dodania tovaru pre účely DPH.
	5. Objednávateľ nie je povinný odobrať v plnom rozsahu predpokladané množstvo jednotlivých položiek tvoriacich predmet rámcovej dohody, ani vyčerpať jeho predpokladaný maximálny finančný limit. Skutočne odobrané množstvo predmetu rámcovej dohody bude závisieť od potrieb objednávateľa.
4. **PODMIENKY VYSTAVOVANIA OBJEDNÁVOK**
	1. V súlade s príslušnými ustanoveniami tejto dohody sa plnenie predmetu rámcovej dohody alebo jeho časť podľa článku 3 bude realizovať formou písomných objednávok objednávateľa adresovaných poskytovateľovi (ďalej len „objednávka“). V objednávke uvedie objednávateľ najmä názov a špecifikáciu licencií, počet licencií, dobu poskytovania štandardnej licenčnej podpory a miesto dodania licencií.
	2. Vzhľadom na podmienky tejto rámcovej dohody prvá objednávka bude doručená poskytovateľovi do 30 kalendárnych dní odo dňa nadobudnutia účinnosti tejto rámcovej dohody.
	3. Objednávky bude objednávateľ zasielať poskytovateľovi e-mailom kontaktnej osobe podľa bodu 4.7 tohto článku rámcovej dohody.
	4. Poskytovateľ je povinný najneskôr nasledujúci pracovný deň po dni doručenia objednávky od objednávateľa potvrdiť príjem a akceptáciu objednávky, a to rovnakou formou akou bola objednávka doručená poskytovateľovi (e-mailom). Potvrdením objednávky zo strany poskytovateľa sa považuje objednávka za akceptovanú, s tým, že poskytovateľ je povinný dodať objednávateľovi predmet tejto dohody alebo jeho časť podľa príslušnej objednávky na dohodnutom mieste poskytnutia v dobe poskytnutia určenej v objednávke alebo v tejto rámcovej dohode a objednávateľ takto objednaný predmet objednávky prevezme a zaväzuje sa zaň zaplatiť dohodnutú cenu. V prípade, ak poskytovateľ z akýchkoľvek dôvodov, s výnimkou dôvodov spočívajúcich vo vyššej moci, nepotvrdí (neakceptuje) objednávku v lehote stanovenej v tomto bode rámcovej dohody, považuje sa nasledujúci pracovný deň po dni doručenia riadne vystavenej objednávky poskytovateľovi, za deň akceptácie objednávky.
	5. Ak poskytovateľ zistí, že technická špecifikácia v objednávke neobsahuje všetky náležitosti, resp. má vady (nie je úplná, nie je jednoznačná a pod.) je povinný objednávateľa na túto skutočnosť bezodkladne písomne upozorniť, inak je poskytovateľ povinný písomne potvrdiť akceptáciu objednávky do 3 dní od doručenia objednávky.
	6. Poskytovateľ je povinný:
5. poskytnúť objednávateľovi technickú pomoc a konzultačné služby súvisiace s predmetom dohody v pracovných dňoch v čase od 9:00 hod do 17:00 hod. a poskytnúť telefonickú licenčnú podporu počas pracovných dní objednávateľa v čase od 9:00 hod do 17:00 hod na telefónnom čísle <vyplní uchádzač>,
6. zasielať objednávateľovi informácie o nových verziách softvérových produktov spoločnosti Fabasoft bez zbytočného odkladu, avšak najneskôr do 5 dní po ich uvedení spoločnosťou Fabasoft Austria GmbH na trh.
	1. Poskytovateľ je povinný najneskôr do 5 dní od nadobudnutia účinnosti tejto rámcovej dohody písomne stanoviť a objednávateľovi oznámiť kontaktné osoby pre účely prijímania objednávok, plnenia predmetu objednávok, preberania predmetu objednávok a rokovania vo vzájomnom styku zmluvných strán vo veciach týkajúcich sa plnenia podľa rámcovej dohody. Zmena kontaktnej osoby poskytovateľa musí byť zaslaná druhej strane najneskôr 7 dní pred vykonaním zmeny.
	2. Objednávateľ je povinný najneskôr do 5 dní od nadobudnutia účinnosti tejto rámcovej dohody písomne stanoviť a poskytovateľovi oznámiť kontaktné osoby pre účely vystavovania objednávok, plnenia predmetu objednávok, preberania predmetu objednávok a rokovania vo vzájomnom styku zmluvných strán vo veciach týkajúcich sa plnenia podľa dohody. Zmena kontaktnej osoby musí byť zaslaná druhej strane najneskôr 7 dní pred vykonaním zmeny.
7. **MIESTO PLNENIA**
	1. Miesto plnenia podľa tejto rámcovej dohody je sídlo objednávateľa, ak objednávateľ v objednávke nestanoví inak.

* 1. Predpokladaný počet licencií a rozsah služieb štandardnej licenčnej podpory je uvedený v prílohe č.1 tejto rámcovej dohody a bude bližšie špecifikovaný v každej objednávke.
1. **PLATOBNÉ PODMIENKY**
	1. Objednávateľ sa zaväzuje za poskytnuté plnenie zaplatiť poskytovateľovi cenu podľa článku 3 tejto dohody na základe faktúry, ktorú je poskytovateľ oprávnený vystaviť po splnení podmienok stanovených v tejto dohode. Neoddeliteľnou prílohou faktúry bude písomný dodací list podpísaný oprávnenými osobami zmluvných strán. Objednávateľ neposkytne poskytovateľovi preddavok na zrealizovanie predmetu dohody.
	2. Úhrada predmetu tejto dohody alebo jeho častí sa bude realizovať na základe faktúr doručených poskytovateľom do podateľne objednávateľa v lehote 30 kalendárnych dní odo dňa doručenia faktúry. Neoddeliteľnou súčasťou faktúry musí byť podpísaný dodací list. Za riadne vystavenú faktúru sa považuje faktúra vystavená v súlade s touto rámcovou dohodou, ktorá obsahuje náležitosti daňového dokladu podľa predpisov platných na území Slovenskej republiky.
	3. Faktúra musí obsahovať náležitosti podľa § 74 Zákona č. 222/2004 Z. z. o dani z pridanej hodnoty v znení neskorších predpisov a číslo príslušnej objednávky a Rámcovej dohody Objednávateľa. V prípade, že faktúra bude obsahovať nesprávne alebo neúplné údaje, má Objednávateľ právo v lehote splatnosti faktúru vrátiť Poskytovateľovi na opravu. Poskytovateľ faktúru opraví alebo vystaví novú a doručí ju Objednávateľovi. Nová lehota splatnosti začne plynúť dňom doručenia doplnenej alebo správne vystavenej faktúry objednávateľovi. Bankové spojenie poskytovateľa uvedené na faktúre musí byť zhodné s bankovým spojením uvedeným v záhlaví tejto Rámcovej dohody. Zmluvné strany sa dohodli, že prípadná zmena bankového spojenia je možná iba na základe písomného dodatku k tejto rámcovej dohode.
	4. Faktúra sa považuje za zaplatenú dňom pripísania fakturovanej sumy na účet poskytovateľa.
	5. K fakturovaným cenám bude poskytovateľ fakturovať DPH v zmysle právnych predpisov účinných v čase poskytnutia predmetu plnenia podľa príslušnej objednávky. Za správne vyčíslenie výšky DPH zodpovedá v plnom rozsahu poskytovateľ.
	6. Poskytovateľ nie je oprávnený previesť práva a povinnosti vyplývajúce pre neho z tejto dohody, objednávok ani ich časti, na inú osobu. Poskytovateľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto rámcovou dohodou alebo s plnením záväzkov podľa tejto rámcovej dohody. Poskytovateľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči poskytovateľovi vzniknutej na základe alebo v súvislosti s touto rámcovou dohodou.

1. **ZODPOVEDNOSŤ ZA VADY A ZÁRUKA**
	1. Poskytovateľ sa zaväzuje, že licencie a služby licenčnej podpory Fabasoft dodá objednávateľovi v rozsahu a kvalite dohodnutej touto rámcovou dohodou a príslušnou objednávkou, a to najmä z hľadiska ich úplnosti, prevádzkovej spôsobilosti a spoľahlivosti.
	2. Poskytovateľ ako autorizovaný predajca licencií Fabasoft a licenčnej podpory k nim zodpovedá za riadne dodanie licencií a riadne poskytovanie služieb licenčnej podpory, tvoriacich predmet plnenia tejto dohody ako aj za to, že služby licenčnej podpory vykonáva v súlade s licenčnými podmienkami Fabasoft, a súvisiacimi všeobecne záväznými právnymi predpismi Slovenskej republiky.
	3. Poskytovateľ poskytuje na poskytnuté plnenie záruku v dĺžke trvania 24 mesiacov. Záručná doba začína plynúť odo dňa prevzatia predmetu plnenia alebo jeho časti objednávateľom, t.j. odo dňa podpisu dodacieho listu. Počas záručnej doby vzniká objednávateľovi právo požadovať a poskytovateľovi povinnosť bezplatne odstrániť vzniknuté vady bez ďalšej úhrady nákladov.
	4. Objednávateľ je povinný u poskytovateľa písomne reklamovať vadu poskytnutého plnenia, a to bez zbytočného odkladu po jej zistení, najneskôr do konca platnosti záruky. Poskytovateľ je povinný začať s odstraňovaním reklamovanej vady bez zbytočného odkladu a zabezpečiť jej odstránenie na vlastné náklady v dobe, dohodnutej zmluvnými stranami, podľa závažnosti a rozsahu vady.
	5. Záručná doba sa predlžuje o dobu, ktorá uplynie odo dňa nahlásenia vady objednávateľom až po deň jej odstránenia.
	6. Záručné odstránenie vád sa vykonáva bez nároku na úhradu akýchkoľvek súvisiacich nákladov poskytovateľa.
2. **ZODPOVEDNOSŤ ZA ŠKODU A SANKCIE**
	1. V prípade omeškania poskytovateľa s dodaním alebo poskytnutím plnenia predmetu rámcovej dohody/objednávky v lehotách (termínoch) uvedených v článku 4 tejto dohody a v príslušnej objednávke, je objednávateľ oprávnený fakturovať poskytovateľovi zmluvnú pokutu vo výške 0,2% z celkovej ceny plnenia predmetu dohody uvedenej v príslušnej objednávke, a to za každý, aj začatý deň omeškania.
	2. V prípade omeškania platby v zmysle tejto dohody si poskytovateľ môže uplatniť voči objednávateľovi úrok z omeškania vo výške podľa Nariadenia vlády SR č. 21/2013 Z.z. z dlžnej sumy, za každý aj začatý deň omeškania platby.
	3. Zaplatenie zmluvnej pokuty podľa tejto dohody nemá vplyv na nárok na náhradu škody, ktorá vznikla z nesplnenia povinnosti zabezpečenej zmluvnou pokutou. Zmluvná pokuta sa v takomto prípade nezapočíta do náhrady škody.
	4. Zmluvné pokuty podľa tejto dohody sa fakturujú zmluvnými stranami priebežne a sú splatné do 30 kalendárnych dní odo dňa doručenia faktúry druhej zmluvnej strane.
	5. Ak jedna zo zmluvných strán spôsobí porušením svojich povinností vyplývajúcich jej z tejto rámcovej dohody alebo objednávky akúkoľvek škodu druhej zmluvnej strane, jej zodpovednosť za škodu a povinnosť na náhradu škody takto spôsobenú druhej zmluvnej strane sa bude riadiť a spravovať ustanoveniami § 373 a nasl. Obchodného zákonníka.
3. **VŠEOBECNÉ USTANOVENIA A REGISTER PARTNEROV VEREJNÉHO SEKTORA**
	1. Zmluvné strany sa zaväzujú, že všetky informácie a dokumenty, ktoré o druhej zmluvnej strane, jej klientoch, obchodoch a pod., ktoré získa zmluvná strana v súvislosti s činnosťami vykonávanými alebo poskytovanými podľa tejto rámcovej dohody a/alebo v súvislosti s plnením predmetu tejto rámcovej dohody uchovávať v tajnosti a neposkytnúť ich tretej osobe. Zmluvné strany sa ďalej zaväzujú zaobchádzať s informáciami získanými počas plnenia predmetu tejto rámcovej dohody ako s dôvernými informáciami a zabezpečiť ich ochranu pred tretími osobami v súlade s § 17 a § 271 Obchodného zákonníka. Zmluvné strany sa zaväzujú dodržiavať povinnosti vyplývajúce im z tohto bodu rámcovej dohody aj po zániku tejto rámcovej dohody. Za dôverné informácie sa nepovažujú a porušením povinnosti neposkytnúť tu uvedené informácie tretím osobám sa nepovažuje zverejnenie tejto rámcovej dohody, vrátanej jej prílohy č. 1, v súlade s platnou legislatívou Slovenskej republiky a poskytnutie informácií podľa zákona č. 211/2000 Z.z. o slobodnom prístupe k informáciám v platnom znení.
	2. Práva a záväzky z tejto rámcovej dohody vyplývajúce prechádzajú po predchádzajúcom písomnom súhlase druhej zmluvnej strany na právnych nástupcov zmluvných strán, pokiaľ to pripúšťa príslušná legislatíva Slovenskej republiky.
	3. Na poskytovanie niektorých plnení, ktoré tvoria súčasť poskytovaných plnení pre objednávateľa, má poskytovateľ, za podmienok dohodnutých v tejto rámcovej dohode právo uzatvárať subdodávateľské zmluvy. Tým nie je dotknutá zodpovednosť poskytovateľa za plnenie rámcovej dohody v súlade s § 41 ods. 8 platného zákona o verejnom obstarávaní a poskytovateľ je povinný odovzdávať objednávateľovi plnenia sám, na svoju zodpovednosť, v dohodnutom čase a v dohodnutej kvalite. V prípade, že má poskytovateľ v čase uzavretia tejto rámcovej dohody uzavretú subdodávateľskú zmluvu/zmluvy so subdodávateľom/subdodávateľmi, ktorí sa budú podieľať na vykonávaní predmetu rámcovej dohody, je povinný pri podpise rámcovej dohody písomne uviesť v Prílohe č. 3 (Zoznam subdodávateľov) údaje o subdodávateľovi/subdodávateľoch v rozsahu: (i) meno a priezvisko alebo obchodné meno, resp. názov, (ii) adresa pobytu alebo sídlo, (iii) IČO alebo dátum narodenia, ak nebolo pridelené IČO, (iv) podiel plnenia z rámcovej dohody v % vyjadrení a predmet subdodávok, ako aj (v) údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia.
	4. Poskytovateľ je oprávnený zmeniť a/alebo doplniť subdodávateľa počas trvania rámcovej dohody. Poskytovateľ je povinný v dostatočnom časovom predstihu, najneskôr však 5 pracovných dní pred dňom, v ktorom subdodávateľ začne plniť predmet rámcovej dohody, písomne oznámiť objednávateľovi akúkoľvek zmenu/doplnenie subdodávateľa a údaje o novom subdodávateľovi v rozsahu podľa predchádzajúceho odseku 9.3. V písomnom oznámení v takomto prípade poskytovateľ doručí objednávateľovi i doklady preukazujúce podmienky účasti týkajúce sa osobného postavenia podľa § 32 platného zákona o verejnom obstarávaní.
	5. Poskytovateľ zaplatí objednávateľovi zmluvnú pokutu vo výške 1 000,00 Eur za každé jednotlivé porušenie, ak porušil alebo riadne a úplne nevykonal povinnosť uvedenú v predchádzajúcom odseku 9.3. a/alebo 9.4. tohto článku.
	6. Porušenie povinnosti podľa bodu 9.3. a/alebo 9.4. tohto článku sa považuje za podstatné porušenie rámcovej dohody.
	7. Poskytovateľ sa zaväzuje zabezpečiť, aby každý subdodávateľ, ktorý sa bude podieľať na plnení predmetu tejto rámcovej dohody bol odborne spôsobilý. Za porušenie odbornej spôsobilosti subdodávateľa zodpovedá poskytovateľ v plnom rozsahu. Na uplatnenie sankcie za porušenie tejto povinnosti sa primerane použije bod 9.5 tohto článku.
	8. Poskytovateľ, jeho subdodávatelia v zmysle § 2 ods. 5 písm. e) platného zákona o verejnom obstarávaní a subdodávatelia podľa § 2 ods. 1 písm. a) bod 7 zákona č. 315/2016 Z. z. o registri partnerov verejného sektora a o zmene a doplnení niektorých zákonov (ˇďalej ako „z. č. 315/2016 Z.z.“) musia byť zapísaní do registra partnerov verejného sektora, a to počas celej doby trvania rámcovej dohody. U subdodávateľov táto povinnosť platí len vtedy, ak subdodávatelia majú povinnosť byť zapísaní v registri partnerov verejného sektora podľa zákona č. 315/2016 Z.z. Porušenie tejto povinnosti sa považuje za podstatné porušenie rámcovej dohody a je dôvodom, ktorý oprávňuje objednávateľa na odstúpenie od dohody. Pokiaľ nebude počas trvania dohody poskytovateľ zapísaný do registra partnerov verejného sektora, nie je objednávateľ v omeškaní s úhradou faktúry, vystavenej na základe príslušnej objednávky.
	9. Poskytovateľ zodpovedá za správnosť a úplnosť údajov zapísaných v registri partnerov verejného sektora, identifikáciu konečného užívateľa výhod a overovanie identifikácie konečného užívateľa výhod v zmysle § 11 zákona č. 315/2016 Z.z.. Kým poskytovateľ nevykoná overenie identifikácie konečného užívateľa výhod, Objednávateľ nie je povinný plniť z rámcovej dohody a nedostane sa pri tom do omeškania. Objednávateľ má právo odstúpiť od tejto rámcovej dohody z dôvodov, uvedených v § 15 ods. 1 zákona č. 315/2016 Z.z. Objednávateľ nie v omeškaní a nie je povinný plniť čo mu ukladá rámcová dohoda, ak nastanú dôvody podľa § 15 ods. 2 zákona č. 315/2016 Z.z.
	10. Poskytovateľ je povinný zabezpečiť, aby subdodávatelia, ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle zákona č. 315/2016 Z.z
	11. Objednávateľ má právo uplatniť si u poskytovateľa zmluvnú pokutu vo výške 1000,- eur za každý deň existencie dôvodu vzniku práva na odstúpenie od zmluvy v zmysle § 15 ods. 1 zákona č. 315/2016 Z.z. Právo na zmluvnú pokutu zaniká, ak objednávateľ odstúpi od zmluvy v súlade s § 15 ods. 1 zákona č. 315/2016 Z.z.
4. **ZÁVEREČNÉ USTANOVENIA**
	1. Táto rámcová dohoda sa uzatvára na dobu určitú, a to na dobu odo dňa jej účinnosti do 31.12.2021.

* 1. Platnosť tejto rámcovej dohody možno ukončiť kedykoľvek písomnou dohodou zmluvných strán alebo výpoveďou ktorejkoľvek zo zmluvných strán alebo odstúpením od rámcovej dohody ktoroukoľvek zo zmluvných strán.
	2. Výpoveď tejto rámcovej dohody môže dať ktorákoľvek zo zmluvných strán aj bez udania dôvodu, zaslaním písomnej výpovede druhej zmluvnej strane na adresu jej sídla uvedenom v záhlaví tejto dohody. Výpovedná lehota je 3 mesiace a začína plynúť od prvého dňa mesiaca nasledujúceho po mesiaci, v ktorom bola výpoveď doručená.
	3. V prípade, ak došlo k zániku platnosti tejto rámcovej dohody podľa bodov 11.2. a 11.3. tohto článku rámcovej dohody alebo k vysloveniu jej neplatnosti súdom, po tom, čo zo strany poskytovateľa bolo plnenie objednávateľovi riadne poskytnuté a objednávateľom riadne prevzaté, obe zmluvné strany si ponechajú všetky plnenia poskytnuté od druhej zmluvnej strany na základe tejto rámcovej dohody do okamihu zániku platnosti rámcovej dohody, s prihliadnutím na znenie bodu 11.9. tohto článku.
	4. Zmluvné strany sa dohodli, že v prípade podstatného porušenia zmluvných povinností jednou zmluvnou stranou, druhá zmluvná strana má právo okamžite odstúpiť od tejto dohody/objednávky. Odstúpenie od rámcovej dohody bude účinné a centrálna rámcová dohoda sa bude považovať za zrušenú ku dňu doručenia písomného oznámenia o odstúpení druhej zmluvnej strane na adresu uvedenú v záhlaví tejto rámcovej dohody. Odstúpenie od rámcovej dohody a jeho účinky sa riadia príslušnými ustanoveniami Obchodného zákonníka, s výnimkou § 351 ods. 2 Obchodného zákonníka.
	5. Za podstatné porušenie dohody/objednávky sa považujú jednotlivo nasledovné porušenia:

a) ak poskytovateľ bude v omeškaní s akýmkoľvek plnením predmetu tejto dohody alebo akýmkoľvek plnením objednávky o viac ako 30 kalendárnych dní,

b) ak objednávateľ bude v omeškaní s plnením svojej povinnosti uhradiť cenu plnenia a/alebo jej časť, alebo akékoľvek peňažné plnenia a/alebo jeho časť, na ktoré má poskytovateľ nárok v súlade s touto dohodou, objednávkou a ich prílohami, a túto povinnosť nesplní ani v dodatočnej lehote 30 kalendárnych dní,

c) ak poskytovateľ neodstráni vady zistené pri preberaní predmetu plnenia alebo vady zistené počas záručnej doby v lehote určenej podľa príslušných ustanovení tejto dohody,

d) podstatné porušenia dohody definované v iných ustanoveniach tejto dohody.

* 1. Odstúpením od dohody a/alebo objednávky zanikajú všetky práva a povinnosti zmluvných strán z rámcovej dohody a/alebo objednávky, okrem nárokov na náhradu spôsobenej škody, nárokov na zmluvné sankcie a nárokov objednávateľa na bezplatné odstránenie zistených vád/chýb už poskytnutého plnenia.
	2. Ak bude na majetok poskytovateľa vyhlásený konkurz, alebo povolená reštrukturalizácia, alebo vstúpi do likvidácie, alebo nebude schopný z iných dôvodov plniť svoje záväzky dlhšie ako 30 dní, môže objednávateľ ihneď odstúpiť od tejto rámcovej dohody. Odstúpenie od centrálnej rámcovej dohody bude účinné a centrálna rámcová dohoda sa bude považovať za zrušenú ku dňu doručenia písomného oznámenia o odstúpení poskytovateľovi na adresu uvedenú v záhlaví tejto rámcovej dohody.
	3. V prípade predčasného ukončenia tejto dohody a/alebo objednávky z akéhokoľvek vyššie uvedeného dôvodu, je poskytovateľ povinný vrátiť objednávateľovi alikvotnú časť objednávateľom uhradenej sumy (ceny) za predplatené služby licenčnej podpory, ak ich po zániku rámcovej dohody nebude využívať, a to v lehote do 30 kalendárnych dní od doručenia výzvy poskytovateľovi, ktorú je objednávateľ oprávnený vyhotoviť po ukončení tejto dohody.
	4. Akékoľvek zmeny a/alebo doplnenia tejto rámcovej dohody sa môžu vykonať iba na základe dohody obidvoch zmluvných strán, a to vo forme písomných a očíslovaných dodatkov k tejto rámcovej dohode podpísaných oprávnenými zástupcami oboch zmluvných strán.
	5. Vzťahy zmluvných strán, ktoré vznikli na základe tejto rámcovej dohody, a ktoré v nej nie sú výslovne upravené sa riadia príslušnými ustanoveniami Obchodného zákonníka, Autorského zákona a ostatnými všeobecne záväznými právnymi predpismi platnými v SR.
	6. Zmluvné strany sa dohodli, že písomná korešpondencia, ktorá sa bude týkať podstatných náležitostí rámcovej dohody, ktorými sú najmä, nie však výlučne predmet dohody, cena plnenia, doba trvania zmluvy, bude doručovaná na adresy uvedené v záhlaví tejto dohody a v prípade ich zmeny je povinná tá strana, u ktorej zmena nastala o tom písomne druhú zmluvnú stranu bez zbytočného odkladu informovať. Bežná korešpondencia bude doručovaná medzi kontaktnými osobami podľa bodu 4.7 a 4.8 dohody elektronickou formou. V prípade akýchkoľvek nejasností, neprevzatia písomností či pochybností pri doručovaní písomností bude za deň doručenia považovaný 3 pracovný deň nasledujúci po dni, kedy bola písomnosť preukázateľne odoslaná na adresu zmluvnej strany uvedenú v záhlaví tejto dohody, resp. na inú adresu písomne oznámenú druhej zmluvnej strane. Akákoľvek písomná korešpondencia podľa tejto dohody bude považovaná za riadne doručenú aj vtedy, ak ju adresát odmietne prevziať. Akákoľvek písomnosť, ktorá sa vyžaduje alebo je povolená podľa tejto dohody bude vyhotovená v slovenskom jazyku.
	7. Ak sa niektoré z ustanovení tejto rámcovej dohody stane neplatným alebo nevykonateľným, zostáva platnosť ostatných ustanovení rámcovej dohody nedotknutá. V prípade, že nastane situácia podľa predchádzajúcej vety, zmluvné strany sa bez zbytočného odkladu dohodnú na nahradení takéhoto ustanovenia takým ustanovením, ktoré zachová kontext a celkový právny a ekonomický účel daného ustanovenia ako aj samotnej rámcovej dohody.
	8. Spory a/alebo nezrovnalosti medzi zmluvnými stranami, ktoré vzniknú na základe tejto rámcovej dohody alebo v akejkoľvek súvislosti s touto rámcovou dohodou sa budú riešiť v prvom rade mimosúdnou cestou, a to vzájomnými rokovaniami zmluvných strán vedenými v dobrej viere. Ak sa tieto spory a/alebo nezrovnalosti nepodarí vyriešiť ani po takýchto vzájomných rokovaniach zmluvných strán, a to najneskôr do 30 kalendárnych dní odo dňa ich začatia, je ktorákoľvek zmluvná strana oprávnená predložiť tieto spory a/alebo nezrovnalosti medzi zmluvnými stranami, ktoré vzniknú na základe tejto rámcovej dohody alebo v akejkoľvek súvislosti s touto rámcovou dohodou na rozhodnutie vecne a miestne príslušnému všeobecnému súdu Slovenskej republiky.
	9. Táto rámcová dohoda je vyhotovená v troch rovnopisoch v slovenskom jazyku, z ktorých objednávateľ dostane dva rovnopisy a poskytovateľ jeden rovnopis.
	10. Rámcová dohoda nadobúda platnosť dňom jej podpisu oprávnenými zástupcami obidvoch zmluvných strán a účinnosť dňom nasledujúcim po dni jej zverejnenia v centrálnom registri zmlúv, vedenom Úradom vlády SR.
	11. Zmluvné strany sú povinné vzájomne si poskytnúť pri plnení tejto rámcovej dohody primeranú súčinnosť.
	12. Zmluvné strany sa zaväzujú riadne a včas si oznámiť zmeny všetkých údajov relevantných pre tento zmluvný vzťah.
	13. Táto rámcová dohoda (vrátane jej prípadných dodatkov) patrí medzi povinne zverejňované zmluvy podľa ustanovení § 5a zákona o slobodnom prístupe k informáciám (zákon č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka (zákona č. 513/1991 Zb. v znení neskorších predpisov) a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Poskytovateľ súhlasí so zverejnením tejto rámcovej dohody (vrátane jej prípadných dodatkov) a údajov o faktúrach poskytovateľa doručených objednávateľovi, pričom poskytovateľ tiež disponuje písomným súhlasom inej dotknutej osoby (osoby konajúcej za poskytovateľa) na zverejnenie jej údajov v tejto rámcovej dohode a vo faktúrach poskytovateľa, a to zverejnenie objednávateľom počas trvania jeho povinnosti podľa § 5a ods. 1, 6 a 9 a § 5b zákona o slobodnom prístupe k informáciám; tento súhlas možno odvolať len po predchádzajúcom písomnom súhlase objednávateľa.
	14. Neoddeliteľnou súčasťou tejto rámcovej dohody je:
* Príloha č. 1 – Opis predmetu zákazky
* Príloha č. 2 - Zoznam a cena licencií Fabasoft a licencií, na ktoré sa vzťahuje štandardná licenčná podpora,
* Príloha č. 3 - Zoznam subdodávateľov
	1. Zmluvné strany vyhlasujú, že majú spôsobilosť na právne úkony v plnom rozsahu, ich prejavy vôle sú dostatočne zrozumiteľné a určité, ich zmluvná voľnosť nebola žiadnym spôsobom obmedzená. Zmluvné strany vyhlasujú, že túto rámcovú dohodu neuzatvárali v tiesni, ani v omyle, ani za inak nevýhodných podmienok, rámcovú dohodu si prečítali, jej obsahu porozumeli a na znak toho, že obsah tejto rámcovej dohody zodpovedá ich skutočnej a slobodnej vôli, ju prostredníctvom svojich oprávnených zástupcov podpísali.

 V Bratislave dňa. . . . . . . . . V Bratislave dňa . . . . . . . . .

 Za poskytovateľa: Za objednávateľa:

 ……………………………………… ………………………………………

 *< doplní uchádzač >* Ing. Albín Kotian,

 generálny tajomník služobného úradu

**Príloha č. 1**

**Opis predmetu zákazky**

1. Fabasoft je systém pre elektronické spracovanie spisov, záznamov, dokumentov a pracovných postupov a sofistikovaný DMS/ECM systém.

Predmetom zákazky je obstaranie nových licencií a zabezpečenie služieb štandardnej licenčnej podpory aplikačných licencií Fabasoft **v predpokladanom rozsahu:**

Nákup nových licencií (vrátane maintenance – služieb údržby) Fabasoft:

* Fabasoft eGov Suite - 700 ks
* Fabasoft app. Telemetry – 700 ks
* Fabasoft fultextové vyhľadávanie - 700 ks

Licenčný maintenance Fabasoft – služby štandardnej licenčnej podpory obdobie 12 mesiacov:

* Fabasoft eGov Suite – 32 842 ks
* Fabasoft app. Telemetry – 32 642 ks
* Fabasoft fultextové vyhľadávanie – 32 642 ks
1. Zabezpečenie nových licencií a štandardnej licenčnej podpory  aplikačných licencií Fabasoft, ktoré sa využívajú pre potreby rôznych informačných systémov Ministerstva financií SR, Finančného riaditeľstva SR, Úradu podpredsedu vlády Slovenskej republiky pre investície a informatizáciu a Úradu pre normalizáciu a metrológiu a skúšobníctvo Slovenskej republiky a Protimonopolného úradu SR.
2. Štandardnú licenčnú podporu aplikačných licencií Fabasoft je potrebné zabezpečiť na obdobie do 31. 12. 2021.

**Príloha č. 2**

Zoznam a cena licencií Fabasoft a licencií, na ktoré sa vzťahuje štandardná licenčná podpora (počty licencií sú predpokladané)

|  |  |  |  |  |  |  |  |
| --- | --- | --- | --- | --- | --- | --- | --- |
|   | Názov | Merná jednotka (MJ) | Počet MJ\* | Cena za mernú jednotku v EUR bez DPH | Celková cena v EUR bez DPH | Suma DPH (20%) v EUR | Cena celkom v EUR s DPH |
| Nákup nových licencií Fabasoft | 1. Fabasoft eGov Suite  | ks | 700\* |   |   |   |   |
| 2. Fabasoft app. Telemetry | ks | 700\* |   |   |   |   |
| 3. Fabasoft fultextové vyhľadávanie | ks | 700\* |   |   |   |   |
|  |  |  |  |  |  |  |  |
| Licenčný maintenance Fabasoft- služby licenčnej podpory (12 mesiacov) | 1. Fabasoft eGov Suite  | ks | 32 842\* |   |   |   |   |
| 2. Fabasoft app. Telemetry | ks | 32 642\* |   |   |   |   |
| 3. Fabasoft fultextové vyhľadávanie | ks  | 32 642\* |   |   |   |   |
|   | Celková cena za predmet zákazky v EUR bez DPH (nákup nových licencií a služby štandardnej licenčnej podpory) |   |   |   |
|  | Suma DPH (20%) v EUR |   |   |   |
|   | Celková cena za predmet zákazky v EUR bez DPH (nákup nových licencií a služby štandardnej licenčnej podpory) |   |   |   |
|  |  |  |  |  |  |  |  |
| \* Predpokladané počty licencií  |  |  |  |  |  |  |

**Príloha č. 3**

**Zoznam subdodávateľov**

1.

2.

3.

(uchádzač prispôsobí podľa potreby)

|  |
| --- |
| **uvedenú prílohu predloží úspešný uchádzač pred podpisom rámcovej dohody v súlade s bodom 34.3 súťažných podkladov** |